สวัสดีครับคุณ ผมมีปัญหาในการมีบุตรยากครับ สาเหตุเกิดจากผมเอง เพราะแฟนไปตรวจตลอด ผลปกติดีทุกอย่าง แต่ผมมีอสุจิน้อย และมีอาการคันบริเวรอัณฑะและอวัยวะเพศตลอดเวลา ไม่ทราบว่าเกิดจากสาเหตุใดครับ มีผลกับการไม่มีบุตรมั้ยครับ ต้องรักษาอย่างไร และทำอย่างไรถึงจะมีบุตรได้ครับ ขอบมากครับ
สวัสดีค่ะภาวะมีบุตรยากนั้น คือภาวะที่ไม่สามารถตั้งครรภ์ได้ตามปกติภายใน 1 ปี โดยที่ไม่ได้ใช้วิธีคุมกำเนิดใดๆ และมีเพศสัมพันธ์อย่างสม่ำเสมอ สาเหตุอาจเกิดจาก สาเหตุทางฝ่ายหญิงเช่นมีมดลูกที่ผิดปกติ ท่อนำไข่ตีบตัน ไข่ตกไม่สม่ำเสมอ หรือสาเหตุจากฝ่ายชายเช่นจำนวนอสุจิน้อยหรือไม่แข็งแรง ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้นหากเป็นสาเหตุจากปริมาณอสุจิน้อยในเพศชาย และได้รับการยืนยันแล้วนั้นอาจสามารถแก้ไขได้ด้วยการผสมเทียม เช่นนำไข่และอสุจิมาผสมกันภายนอก และใส่กลับเข้าไปในท่อนำไข่ของฝ่ายหญิงให้เข้าไปฝังตัวในมดลูกตามปกติ หากฝ่ายหญิงไม่ได้มีความผิดปกติอะไร ก็น่าจะสามารถตั้งครรภ์หลังจากนั้นได้แนะนำการไปปรึกษาสูตินรีแพทย์ที่เชี่ยวชาญด้านการมีบุตรยากโดยตรง เพื่อปรึกษาและหาสาเหตุที่แน่ชัดและวางแนวทางการรักษาร่วมกันอีกครั้ง